दुलाईवाली
दुलाईवाली राजेन्द्र बाला घोष (बंग महिला) द्वारा लिखित एक कहानी है जो 1907 ई. में प्रकाशित हुई थी। इस कहानी में एक मध्यमवर्गीय परिवार की साधारण सी घटना को लेकर कथानक का निर्माण किया गया है तथा इसके केंद्र में काशी से लेकर इलाहाबाद तक की रेलयात्रा तथा उससे जुड़ी हुई घटनाओं का वर्णन है। इस कहानी में भाषा की दृष्टि से भी अत्यंत स्वाभाविक प्रयोग किये गए हैं। यह कहानी अनेक दृष्टियों से अत्यन्त महत्वपूर्ण है। यह प्रारंभिक हिंदी कहानियों में महत्वपूर्ण स्थान रखती है।